хумор за Бира
Кръчма. Пияница цял ден се налива с бира и се матирал много яко. Изкъркал поредната и казал на бармана:
- Брато, давай следващата.
- Стига ти толкова - казал барманът. - Много си пиян. Стига за днеска. Айде ходи си дома. Утре пак.
Пияницата сърдит си тръгнал. Кръчмата обаче, била с въртяща се врата. Пияницата се завъртял във вратата и вместо да излезе на улицата, пак се озовал в кръчмата. Приближил се да бара и казал:
- Една бира, моля.
- Абе аз на тебе какво ти казах - скарал му се барманът! - Стига ти толкова за днес. Отивай си в къщи!
Пияницата се зачудил малко и пак си тръгнал. Тръгнал да излиза през вратата. Тя се завъртяла и той пак влязал в кръчмата. Отишъл до бара и смутолевил:
- Една бира, ако обичате.
- Абе пак ли ти бе - много се ядосал барманът. - Нали ти казах да си вървиш. Айде тръгвай си, да не побеснея.
Пияницата учуден пак си тръгнал. Пак се завъртял във вратата и пак влязъл вътре. Приближил се до бара и преди бармана да му се развика, пияницата се плеснал по челото и удивен извикал:
- Егаси! Абе пич, ти в колко кръчми едновременно работиш, бе?